10. Favrskov Kommunes sundhedspolitik. Afrapportering af handleplan og forslag til fo-
kusområder for 2022 (Åben)
Tidl. politisk behandling BY, 24.03.20, pkt. 46, BY, 23.02.21, pkt. 14
Forventet sagsgang
SS-U, BS-U, KF-U, TM-U, AU, ØK, BY 
Lovgrundlag
SAGENS INDHOLD
Byrådet præsenteres i denne sag for afrapportering vedrørende sundhedspolitikkens 
handleplan for 2020 og 2021. Byrådet skal desuden tage stilling til forslag til særlige fokusområder i 2022 
for Favrskov Kommunes sundhedspolitik.
Byrådet godkendte 26. januar 2016 ”Sundhedspolitik for Favrskov Kommune 2016-2019”. Social- og Sund-
hedsudvalget besluttede 3. september 2019 at forlænge sundhedspolitikken til 2021. Byrådet godkendte 
23. februar 2021, at sundhedspolitikken forlænges yderligere et år til udgangen af 2022.    
Afrapportering af sundhedspolitikkens handleplan for 2020 og 2021 
Sundhedspolitikken for Favrskov Kommune 2016-2022 har titlen ”Sammen skaber vi sundhed” og udgør 
rammen for kommunens arbejde med at fremme borgernes sundhed. Udmøntningen af politikken sker via 
en handleplan, der gælder for en periode på to år. 
I den vedlagte afrapportering præsenteres status på de indsatser, der var prioriteret i handleplanen for 2020 
og 2021 inden for politikkens fem temaer: 

Sunde børn og unge i trivsel

Mere sundhed for alle

Mere sundhed i det nære

Sammen om sunde arbejdspladser

Et aktivt liv i et sundt miljø. 
Det fremgår af afrapporteringen, at flere af indsatserne i handleplanen for 2020 og 2021 er implementeret 
i kommunens ordinære tilbud. I de tilfælde, hvor der har været brug for ekstra midler, er de tilført i forbin-
delse med de årlige budgetforhandlinger. Det gælder fx indsatsen for tidlig opsporing af sårbare gravide og 
den styrkede sundhedsindsats for borgere på botilbud. Andre indsatser er afsluttet eller foreslås at ophøre. 
Målopfyldelsen for hver indsats fremgår af bilaget. 
Det fremgår samtidig af afrapporteringen, at de seneste to år med covid-19 har påvirket arbejdet med flere 
af indsatserne og herigennem muligheden for at opfylde de fastsatte mål. Det er blandt andet tilfældet med 
indsatsen for rygestop, hvor flere rygestopforløb er blevet aflyst pga. covid-19.  
Sagsnr. EMN-2020-25124
DokID: 2599955
Sagsbehandler maths
Teknik- og Miljøudvalget
06-04-2022 16:00
Forslag til særlige fokusområder i 2022 
Der skal i 2022 udformes en ny sundhedspolitik for Favrskov Kommune, som skal gælde fra 2023. Hjalte Bach
bende med udarbejdelsen af en ny sundhedspolitik vil der blive arbejdet videre med indsatser inden for 
rammerne af den eksisterende sundhedspolitik.
Det foreslås, at der i 2022 arbejdes videre med syv af indsatserne i handleplanen for 2020 og 2021. Det 
drejer sig om indsatser, der understøtter arbejdet med fokusområderne i [adresse] 2019-2023, samt 
indsatser, hvor der er behov for at igangsætte nye tiltag eller fortsat arbejde med forankringen af indsatsen.  
Indsatserne, der foreslås videreført fra handleplanen 2020 og 2021, er: 

Forebyggelse af tobak- og rusmiddelbrug blandt unge

Styrket tværfagligt samarbejde omkring børn og unge i mistrivsel 

Forankring af motorik- og bevægelsesindsats for 0-10-årige børn

Forebyggelse af klamydia-smitte

Rygestop

Indsats mod ensomhed blandt ældre

Tidlig opsporing og indsats til borgere med kronisk sygdom.
Derudover har Byrådet 29. marts 2022 besluttet at prioritere den tværsektorielle overvægtsindsats målrettet 
børn og unge.  
VURDERING
Social og Sundhed vurderer, at der fortsat er behov for at arbejde videre med syv af indsatserne i handle-
planen for 2020 og 2021. 
For nogle af de indsatser, som foreslås videreført fra handleplanen fra 2020 og 2021, gælder, at det er 
igangværende indsatser med særlig finansiering. Det gælder ”Forebyggelse af tobaks- og rusmiddelbrug 
blandt unge”, hvor Byrådet i forbindelse med vedtagelsen af Budget 2021 afsatte midler til en toårig indsats. 
Det gælder også den særlige rygestopindsats rettet mod borgere tilknyttet handicap- og psykiatriområdet, 
som finansieres af eksterne puljemidler. Indsatsen mod ensomhed blandt ældre er en del af udviklingspla-
nen for ældreområdet og finansieres delvist via eksterne midler. 
For andre indsatser gælder, at der fortsat er behov for at arbejde videre med initiativet, blandt andet fordi 
implementeringen er blevet forsinket på grund af covid-19, eller gode erfaringer ønskes videreført. Det 
gælder indsatserne ”Styrket tværfagligt samarbejde omkring børn og unge i mistrivsel”, ”Forankring af mo-
torik- og bevægelsesindsats for 0-10-årige børn” og ”Tidlig opsporing og indsats til borgere med kronisk 
sygdom”. Det gælder også den del af rygestopindsatsen, som omfatter henvisning fra hospitaler og prakti-
serende læger. 
I forhold til forebyggelse af klamydia-smitte forventes regionerne at stille en ny mulighed for hjemmetest til 
rådighed, som med fordel kan suppleres af en kommunal oplysningsindsats i forhold til de unge. 
Indsatserne i handleplanen baserer sig generelt på anbefalingerne i Sundhedsstyrelsens forebyggelses-
pakker, som formidler den aktuelt bedste viden om effektive indsatser. Samtidig følges Sundhedsstyrelsens 
anbefaling om at kombinere generelle indsatser (fx forebyggelse af rygestart blandt unge) med mere indi-
vidorienterede tilbud (fx tilbud om rygestopforløb). 
Derudover bygger flere af indsatserne videre på metoder og viden opbygget gennem de seneste års arbej-
de med sundhedsfremme og forebyggelse i [adresse]. 
Favrskov Kommune arbejder kontinuerligt med at understøtte og udvikle sundhedsinitiativer, så borgere i 
alle aldre har gode muligheder for at trives og leve et aktivt og sundt liv. [adresse] har på tværs 
af forvaltningsområder en lang række etablerede tilbud, der ikke beskrives som særlige fokusområder i 
2022, men som har stor betydning for borgernes sundhed. Det gælder fx idræt i skoler og foreninger, forløb 
for sygemeldte i jobcenteret, kommunal sygepleje, forebyggende hjemmebesøg, genoptræning og tand-
pleje. Desuden fortsætter flere af indsatserne i handleplanen 2020 og 2021 som en del af kommunens 
ordinære tilbud. 
ØKONOMI
Finansieringen af indsatserne sker dels via de afsatte midler til sundhedsfremme og forebyggelse og dels 
inden for forvaltningernes ordinære driftsbudgetter. I flere tilfælde drejer det sig om at afprøve nye metoder 
eller tilgange. Nogle indsatser er delvist finansieret af eksterne projektmidler. Der skal således ikke afsættes 
særskilte midler til at videreføre de foreslåede indsatser. De indsatser, der enten er eller foreslås afsluttet, 
har været finansieret af eksterne projektmidler eller krævet relativt få ressourcer. 
INDSTILLING
Direktøren for Social og Sundhed indstiller til Byrådet:
1.
At afrapportering for sundhedspolitikkens handleplan for 2020 og 2021 tages til efterretning. 
2.
At forslag til særlige fokusområder for Favrskov Kommunes sundhedspolitik for 2022 godkendes. 
BESLUTNING
Teknik- og Miljøudvalget, 6. april 2022
Fraværende: Ingen
Indstilles godkendt.
Bilag
1.
Sundhedspolitik for Favrskov Kommune 2016-2022 (2392368)
2.
Afrapportering af handleplan for 2020 og 2021 for Favrskov Kommunes sundhedspolitik (2584295)
